Document ID: /roh_data/filtered/fineweb-2-filterrobots_roh.jsonl.gz/12795

Il Böögg, la figura d'um da naiv ha duvrà 12 minutas e 57 secundas fin ch’el è explodì. Quai è plitost svelt cumpareglià cun ils onns passads. La tradiziun di: pli svelt ch’il chau explodescha e pli bella che la stad vegn.
Il Böögg tar ils Uranais
Pervia da la pandemia da corona è il Böögg vegnì envidà quest onn en la Chavorgia da la Scalina en il chantun Uri. Quai perquai ch'il chantun Uri fiss stà il chantun ospitant a la festa tradiziunala turitgaisa. Gia per la segunda giada han ils Uranais uschia betg pudì participar a quella.